Fardis
<s>Fardis () je grad u Alborškoj pokrajini na sjeveru Irana.</s><s>Nastao je 2013. odvajanjem od velegrada Karadža i prema procjenama iz sredine 2010-ih u njemu živi između 500.000 i 600.000 stanovnika.</s>

<s>Geografija</s>

<s>Fardis je položen na centralnom dijelu 18 km širokog ravničarskog područja između masiva Alborz tj. planine Dašte (2545 m) na sjeveroistoku i brda Kalahli (1401 m) na jugozapadu.</s><s>Grad se proteže približno 6,0 km u smjeru sjever-jug i nadmorska visina mu varira od 1200 m na jugu do 1300 m na sjeveru.</s><s>S obzirom da Fardis pripada karadžanskoj (odnosno teheranskoj) aglomeraciji, njegove granice su prosto administrativnog karaktera i okružen je drugim iranskim gradovima – Karadžom na sjeveru, Andišeom na istoku, Šahrijarom na jugoistoku, Malardom na jugu, Meškindaštom na sjeverozapadu.</s><s>Granice urbanog područja primjetne tek na zapadu i jugozapadu gdje se nalaze polja, farme i industrijske zone.</s><s>U gradu prevladava hladna stepska klima (BSk).</s>

<s>Historija</s>

<s>Historija Fardisa kao karadžanskog prigradskog naselja Šahrak-e Fardis (dosl. gradić Fardis) započinje 1960-ih kada kod industrijske zone (Kasraje) niču prve stambene jedinice.</s><s>Do 19. 6. 2013.</s><s>Fardis je pripadao trećem gradskom kotaru Karadža, a potom je dobio status samostalnog grada i pripojeni su mu dijelovi desetog karadžanskog kotara.</s><s>Uz grad, utemeljen je i Fardiški okrug, jedan od najmanjih iranskih okruga, kojem pripada još samo Meškindašt.</s><s>Zbog povoljnijih ekoloških i ekonomskih uvjeta u odnosu na Karadž i Teheran, Fardis je postao popularna lokacija za srednju klasu.</s><s>Veliki građevinski uzlet grad je doživio sredinom 2010-ih godina kada je pokrenuta gradnja raznih stambenih i poslovnih objekata.</s>

<s>Promet 
Glavna ulica u gradu je Fardiški bulevar, 4,0 km dugačka prometnica koja se proteže od Davarijeve ulice na sjeveru do bulevara 7. tira na jugu.</s><s>Ova ulica sadrži pet trgova (kružnih tokova) i uz nju je koncentrirana većina gradskih poslovnih i trgovačkih objekata.</s><s>Druge važne ulice koje se (prateći os grada) protežu paralelno uz nju su bulevar Sarv Naz, ulica Imama Homeinija, Sadijev bulevar, ulica Kurejši i bulevar Imama Reze, te Malardska cesta.</s><s>Najveće ulice koje se protežu poprečno u odnosu na gradsku os su ulica Sabeti, bulevar Baharan (sa zatvorenim kanalom) i bulevar Šahid Bijat.</s><s>Fardis je s Karadžom povezan s Meškindaštanskom cestom (zapadno) i Malardska cestom (istočno), a relativno dobru vezu ima i s Teheranom jer se kilometar sjeverno od grada nalaze stanica metroa i željeznice.</s><s>Osim preko Karadža, cestovna veza s metropolom ostariva je i preko Andišea gdje prolaze i redovne autobusne linije.</s>

<s>Gradska naselja 
Gradska naselja Fardisa su:
 Šahrak-e Fardis (centar)
 Ahari
 Dehkade
 Eram
 Gradić 110
 Gradić 17. šahrivara
 Golestan
 Hafezije
 Manzarije
 Naz
 Roknabad
 Sepah
 Simindašt
 Šahid Huseini
 Talekani
 Vahdat</s>

<s>Povezano 
 Karadž
 Fardiški okrug
 Alborška pokrajina</s>

<s>Izvori</s>

<s>Vanjske veze 
  Fardis News (فردیس نیوز) 
  Fardis News Network (شبکه خبری فردیس) 
Ostali projekti</s>

<s>Gradovi u Iranu
Alborška pokrajina</s>

